b'\n_START_ARTICLE_\nLebensborn\n_START_PARAGRAPH_\nLebensborn (doslovno prevedeno Izvor \xc5\xbeivota) bila je nacisti\xc4\x8dka organizacija koja je za svoj cilj imala podizanje stope ro\xc4\x91enih \xe2\x80\x9carijevaca\xe2\x80\x9d (osobe koje je nacisti\xc4\x8dka stranka klasificirala kao \xe2\x80\x9crasno \xc4\x8diste i zdrave\xe2\x80\x9d). Osnovala ju je zloglasna organizacija SS te je dobivala konstantnu potporu same dr\xc5\xbeave. _NEWLINE_Lebensborn je svoje djelovanje usmjeravao prema neudanim mladim \xc5\xbeenama koje bi poticali da rode djecu u tajnosti i daju ih na usvajanje njema\xc4\x8dkim obiteljima, odnosno \xe2\x80\x9crasno \xc4\x8distim roditeljima\xe2\x80\x9d. Te obitelji su uglavnom bile obitelji slu\xc5\xbebenika SS-a i ostalih dr\xc5\xbeavnih organizacija, a sami SS bi se od trenutka ro\xc4\x91enja brinuo oko djeteta (pronalazak obitelji i briga za ostala prava)._NEWLINE_Organizacija je osnovana 1935. godine te je tijekom rata pro\xc5\xa1irila svoje djelovanje na dr\xc5\xbeave i regije s ve\xc4\x87inskim njema\xc4\x8dkim stanovni\xc5\xa1tvom. Organizacija nije priznavala djecu koja su ro\xc4\x91ena od oca \xe2\x80\x9carijevca\xe2\x80\x9d i majke koja je bila strankinja. Takva djeca nisu se smatrala \xe2\x80\x9crasno \xc4\x8distima\xe2\x80\x9d. Tijekom rata, mnoga djeca su bila \xc5\xbertve otmice ovog odreda. Oteta djeca bila su podvrgnuta kategorizaciji i prosudbi s ciljem zadovoljavanja \xe2\x80\x9carijevskih kriterija\xe2\x80\x9d te zbog predaje na odgoj i skrb nekoj od njema\xc4\x8dkih obitelji.'